Entà hèr-mo’n ua idia deth parament interior, der avesque de D… e dera manèra qu’aqueres dues santes hemnes sometien es sues accions, es sòs pensaments e enquia es sòns instints de hemnes facilaments espaventables, as abits e as costums der avesque, sense qu’aguest li calesse cuelher-se eth trabalh de parlar entà exprimir eth sòn desir, que no podem hèr arren milhor que transcríuer aciu ua carta dera senhoreta Baptistina ara senhora vescomdessa de Boishevron, era sua amiga dera mainadesa.